Barona (Milan)

La Barona (Barona in Italian) l'è on quarter de Milan.
Ghe viv pussee de vottantamilla personn e l'è situaa in del sud de la città (Municipi 6), al confin coi comun de Buccinasch, Còrsigh e Assagh.
A est e ovest l'è limitada del Navili Grand e del Navili Paves.
 Storia 
La ciappa el nomm de ona veggia cassina.
In del territori gh'è ona gesa dedicada ai sant Nazar e Cels, fada su intorna al secol XIV e che on temp l'era propietaa di fraa del Monestee de San Cels.
Fina al 1873 l'era vun di paes che faseven part del comun di Corp Sant de Milan.
La Barona l'ha taccaa a cress in de la segonda metaa del Noeuvcent, cont el rivà de tanta gent migrada del Sud per via del boom economegh.

 Robb de vedè 
Oltra a la gesa de la Barona, gh'è anca la gesa de San March a la Barona, ciamada anca de San Marchett, la gesa de Santa Bernadetta, la Gesa de San Silvester (arenta al Ronchett), la gesa de l'Ausiliadora, la gesa de San Grigoeu Barbarigh e infin el Santuari de Santa Rita da Cascia.

Lilinscì se troeuva anca l'Ospedaa San Paol, el parch Andrea Campagna, el collegi de Milan e la IULM.

 Alter progett 

Categoria:Corp Sant de Milan